《王将军邀集西园赋时大雪初霁》
明代·胡应麟

将军西第近，曳履暮追游。不夜开瑶圃，先春宴玉楼。

月窥庭树上，云逐剑花流。片石燕然顶，嵯峨待紫骝。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。